1 ความเสี่ยงจากความผันผวนของราคาเหล็กซึ่งปรับตัวตามราคาเหล็กในตลาดโลก

โดยทั่วไป ราคาผลิตภัณฑ์ของบริษัทจะเปลี่ยนแปลงไปในทิศทางเดียวกับราคาวัตถุดิบ
ซึ่งบริษัทยังอาจจะมีความเสี่ยงหากราคาผลิตภัณฑ์ไม่สามารถปรับตัวเพิ่มขึ้นในอัตราที่เท่ากันหรือมากกว่าอัตราการเพิ่มขึ้นของราคาวัตถุดิบซึ่งจะมีผลกระทบต่ออัตราการทำกำไรของบริษัท
อย่างไรก็ตาม
เนื่องจากที่ผ่านมาบริษัทซื้อแผ่นเหล็กรีดร้อนจากแหล่งภายในประเทศเป็นส่วนใหญ่ซึ่งมีเสถียรภาพทางด้านราคามากกว่าแผ่นเหล็กรีดร้อนจากแหล่งในต่างประเทศ

สำหรับท่อเหล็กซึ่งเป็นผลิตภัณฑ์ของบริษัทนั้น
ถึงแม้ว่าจะไม่ได้รับการคุ้มครองจากมาตรการตอบโต้การทุ่มตลาด
แต่ก็ไม่มีการกำหนดเพดานราคาเช่นกัน
ทำให้บริษัทมีความคล่องตัวในการปรับราคาจำหน่ายท่อเหล็กได้ตามต้นทุนหรือราคาท่อเหล็กในตลาดโลกได้โดยไม่ติดขัดข้อจำกัดทางกฎหมายใดๆ
ทั้งนี้ ราคาของท่อเหล็กจะมีความสัมพันธ์ในทิศทางเดียวกับราคาเหล็กแผ่นรีดร้อนในตลาดโลก
อย่างไรก็ตาม
การเปลี่ยนแปลงของราคาเหล็กแผ่นรีดร้อนในต่างประเทศแต่ละครั้งจะไม่ทำให้ราคาท่อเหล็กภายในประเทศเปลี่ยนแปลงตามในทันที
เนื่องจากการสั่งซื้อท่อเหล็กจากต่างประเทศจะต้องใช้ระยะเวลาในการขนส่งรวมทั้งอาจต้องใช้ระยะเวลาในการผลิต
ทำให้สินค้าท่อเหล็กราคาถูกจากต่างประเทศจะยังไม่ถูกนำเข้ามาโดยทันที
และการที่บริษัทได้มีการพัฒนาคุณภาพและความหลากหลายของผลิตภัณฑ์ท่อเหล็กอย่างต่อเนื่อง
ทำให้ผลิตภัณฑ์ของบริษัทมีมูลค่าเพิ่มและจุดเด่นเพื่อสร้างอำนาจต่อรองให้กับบริษัทในการกำหนดราคาจำหน่ายท่อเหล็กและเป็นการลดความผันผวนของราคาท่อเหล็กอีกทางหนึ่ง
นอกจากนี้ บริษัทยังมีการติดตามและประเมินสถานการณ์ราคาเหล็กอย่างใกล้ชิดเป็นประจำ
ทำให้บริษัทสามารถปรับตัวเพื่อรองรับการเปลี่ยนแปลงได้อย่างรวดเร็ว

2 ความเสี่ยงจากการเข้ามาประกอบธุรกิจผลิตท่อเหล็กของผู้ผลิตและจำหน่ายท่อเหล็กรายใหญ่

  บริษัทมีความเสี่ยงจากการเข้ามาของผู้ผลิตและจำหน่ายท่อเหล็กรายใหญ่ เช่น
  ผู้ประกอบกิจการผลิตเหล็กแผ่นรีดร้อนซึ่งเป็นวัตถุดิบของท่อเหล็ก
  เนื่องจากมีเงินทุนที่เพียงพอสำหรับการลงทุนในกิจการท่อเหล็ก อย่างไรก็ตาม
  บริษัทมีความได้เปรียบกว่าผู้ผลิตเหล็กแผ่นรีดร้อนที่อาจเข้ามาประกอบธุรกิจท่อเหล็กในเรื่องของผู้บริหารที่มีประสบการณ์ในอุตสาหกรรมท่อเหล็กมากกว่า
  20 ปี พร้อมทั้งบริษัทยังมีทีมวิศวกรผู้ชำนาญงานและเปี่ยมด้วยประสบการณ์กว่า 20 คน นอกจากนี้
  ผู้ผลิตเหล็กแผ่นรีดร้อนมักจะให้ความสำคัญกับการผลิตเหล็กแผ่นมากกว่าเนื่องจากได้อัตราผลตอบแทนที่สูงกว่า
  โดยผู้ผลิตแผ่นเหล็กรีดร้อนจะผลิตท่อเหล็กมากขึ้นก็ต่อเมื่อมีความต้องการใช้เหล็กแผ่นน้อยส่งผลให้อาจไม่มีสินค้าท่อเหล็กเพียงพอเพื่อจำหน่ายให้กับลูกค้าอย่างสม่ำเสมอเท่าผู้ผลิตท่อเหล็กโดยตรง

3 ความเสี่ยงจากอัตราแลกเปลี่ยน

เนื่องจากบริษัทมีการนำเข้าเหล็กแผ่นรีดร้อนบางส่วนจากต่างประเทศ ได้แก่
ประเทศในกลุ่มยุโรปตะวันออก และเอเชียใต้ในสกุลเงินเหรียญสหรัฐทั้งหมด
ส่งผลให้บริษัทมีความเสี่ยงจากการเปลี่ยนแปลงของอัตราแลกเปลี่ยน อย่างไรก็ตาม
การนำเข้าส่วนใหญ่เป็นการนำเข้าเพื่อใช้สำหรับผลิตท่อเหล็กส่งออกไปยังต่างประเทศซึ่งราคาขายท่อเหล็กต่างประเทศก็ถูกกำหนดเป็นสกุลเงินสหรัฐ
จึงถือเป็นการป้องกันความเสี่ยงจากอัตราแลกเปลี่ยนโดยธรรมชาติ (Natural Hedge) ทั้งนี้
บริษัทอาจมีการนำเข้าวัตถุดิบเหล็กเพิ่มขึ้นหากพิจารณาเห็นว่าเหล็กแผ่นนำเข้ามีราคาถูกกว่าเหล็กแผ่นที่จำหน่ายภายในประเทศ
ซึ่งปัจจุบันบริษัทมีการจัดทำสัญญาซื้อขายเงินตราต่างประเทศล่วงหน้า (Forward Contracts)
บางส่วนเพื่อเป็นการลดความเสี่ยงดังกล่าว

4 ความเสี่ยงจากอัตราดอกเบี้ยลอยตัว

ณ วันที่ 31 ธันวาคม 2548 บริษัทมียอดวงเงินสินเชื่อรวม 1,987 ล้านบาท และ 1.5
ล้านเหรียญสหรัฐ ซึ่งมีอัตราดอกเบี้ยแบบลอยตัวทั้งหมด ดังนั้น
บริษัทจึงอาจมีความเสี่ยงจากการเปลี่ยนแปลงของอัตราดอกเบี้ยในอนาคต อย่างไรก็ตาม
บริษัทเห็นว่าความเสี่ยงดังกล่าวอาจมีไม่มากนัก
เนื่องจากเงินกู้ทั้งหมดเป็นเงินกู้ระยะสั้นที่ใช้ในการซื้อวัตถุดิบซึ่งจะชำระคืนภายในไม่เกิน 6 เดือน

5 ความเสี่ยงจากการมีกลุ่มผู้ถือหุ้นรายใหญ่

ณ วันที่ 31 ธันวาคม 2548 บริษัท ตั้งหมงเส็ง โฮลดิ้งจำกัด และกลุ่มผู้ถือหุ้น
ถือหุ้นในบริษัทคิดเป็นรอยละ 70.23 ของจํานวนหุนที่จําหนายไดแลวทั้งหมด
หากกรรมการของบริษัทใช้สิทธิในการซื้อหุ้นสามัญของบริษัทตามใบสำคัญแสดงสิทธิที่บริษัทออกให้ทั้งหมด
บจ.ตั้งหมงเส็ง โฮลดิ้ง และกลุ่มผู้ถือหุ้นจะถือหุ้นในบริษัทคิดเป็นรอยละ 70.01 ของจํานวน

หุนที่จําหนายไดแลวทั้งหมด
จึงทําใหสามารถควบคุมมติที่ประชุมผูถือหุนไดเกือบทั้งหมดไม่ว่าจะเป็นเรื่องการแตงตั้งกรรมการ
หรือการขอมติในเรื่องอื่นที่ตองใชเสียงสวนใหญของที่ประชุมผูถือหุน
ยกเว้นเรื่องที่กฎหมายหรือขอบังคับบริษัทกําหนดใหตองไดรับเสียง 3 ใน 4
ของที่ประชุมผูถือหุน ดังนั้น
ผูถือหุนรายอื่นจึงอาจไมสามารถรวบรวมคะแนนเสียงเพื่อตรวจสอบและถวงดุลเรื่องที่ผูถือหุนใหญเสนอได

6
ความเสี่ยงจากการลดลงของราคาหุ้นหากกรรมการของบริษัทขายหุ้นภายหลังการใช้สิทธิแปลงสภาพเป็นหุ้นสามัญ

เมื่อวันที่ 28 ตุลาคม 2548 กรรมการบริษัทใช้สิทธิแปลงสภาพใบสำคัญแสดงสิทธิจำนวน 350,000
หน่วย เป็นหุ้นสามัญ (ใบสำคัญแสดงสิทธิ 1 หน่วย สามารถแปลงเป็นหุ้นสามัญ 1 หุ้น)
ในราคาหุ้นละ 10 บาท ทั้งนี้นักลงทุนอาจได้รับความเสี่ยงจากการลดลงของราคาหุ้น
เนื่องจากกรรมการของบริษัทสามารถนำหุ้นดังกล่าวออกมาขายในตลาดหลักทรัพย์ได้